คณะแพทยศาสตร์ศิริราชพยาบาล มหาวิทยาลัยมหิดล

ขอเชิญฟังบรรยายหัวข้อ “Closing Research Gap to Drug Development/Commercialization”
2025-06-23 12:00 - 13:00 (Asia/Bangkok)
ฝ่ายวิจัย ร่วมกับ สมาคมเภสัชวิทยาแห่งประเทศไทย ขอเชิญร่วมฟังบรรยาย Strategic Research Forum 2025 หัวข้อ “Closing Research Gap to Drug Development/Commercialization” โดย วิทยากร ผศ. พญ. อรณี ตั้งเผ่า อดีต Chief Medical Officer บริษัท Biotech, USA ในวันจันทร์ที่ 23 มิถุนายน 2568 เวลา 12.00-13.00 น. ณ ห้องประชุม 304-305 ชั้น 3 อาคารศูนย์วิจัยการแพทย์ศิริราช คณะแพทยศาสตร์ศิริราชพยาบาล เริ่ม ลงทะเบียนเข้างาน 11.30 น. เป็นต้นไป มีอาหารกลางวันรับรองสำหรับผู้ที่ลงทะเบียนเข้างานล่วงหน้าแบบ onsite และ ถ่ายทอดสดผ่านระบบ zoom meeting
ผู้ที่สนใจสามารถลงทะเบียนเข้าร่วมการประชุม โดยไม่เสียค่าใช้จ่ายได้ที่ https://forms.gle/Q4HHL27hisbESHmdA

โครงการทำบุญวันเกิดประจำเดือนมิถุนายนของบุคลากรศิริราช”
2025-06-26 10:00 - 11:00
งานคุณธรรมและจริยธรรม ขอเชิญบุคลากรคณะแพทยศาสตร์ศิริราชพยาบาล ร่วมพิธีเจริญพระพุทธมนต์และถวายสังฆทานเนื่องใน “โครงการทำบุญวันเกิดประจำเดือนของบุคลากรคณะแพทยศาสตร์ศิริราชพยาบาล” โดยคณะสงฆ์วัดวิเศษการ จำนวน 9 รูป ในวันพฤหัสบดีที่ 26 มิถุนายน 2568 ระหว่างเวลา 10.00 – 10.50 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1 โรงพยาบาลศิริราช โทร. 99435

งานSiriraj Healthy Brain, Happy Life: ห่างไกลสมองเสื่อม วันที่ 28-29 มิ.ย. 68
2025-06-28 11:00 - 2025-06-29 18:30
สาขาวิชาประสาทวิทยา ภาควิชาอายุรศาสตร์ ขอเชิญผู้สนใจเข้าร่วมงานSiriraj Healthy Brain, Happy Life: ห่างไกลสมองเสื่อม ในวันที่ 28-29 มิถุนายน 2568 เวลา 11:00 – 18:30 น. ณ SCBX NEXT TECH, ชั้น 4 สยามพารากอน
มาร่วมเปิดโลกความรู้เกี่ยวกับการดูแลสมองให้แข็งแรง ห่างไกลภาวะสมองเสื่อม กับแพทย์ผู้เชี่ยวชาญจากโรงพยาบาลศิริราช พร้อมกิจกรรมเสริมสร้างสุขภาพสมองมากมาย ไม่ว่าคุณจะเป็นวัยทำงาน ผู้สูงอายุ หรือผู้ดูแลคนที่คุณรัก งานนี้เหมาะสำหรับทุกคน!
🔹 อัปเดตความรู้เรื่องสมองเสื่อมและการป้องกัน
🔹 เคล็ดลับดูแลสมองให้สดใสทุกช่วงวัย
🔹 กิจกรรมฝึกสมองและไลฟ์สไตล์เพื่อสุขภาพที่ดี
💬 Q&A สุดพิเศษ – ส่งคำถามของคุณล่วงหน้า เพื่อให้ผู้เชี่ยวชาญตอบในงาน ได้ที่ 📩 si.dementia.neuro@gmail.com
📌 เข้าร่วมฟรี! >>คลิกลงทะเบียนล่วงหน้าเพื่อรับสิทธิพิเศษ <<

เปิดรับสมัครแพทย์เพื่อขอรับต้นสังกัดการฝึกอบรมแพทย์ประจำบ้านตามโครงการโรงเรียนแพทย์ศิริราช พ.ศ.2568 วันที่ 1 เม.ย.-30 มิ.ย. 68
2025-06-30 08:00 - 23:30
ตามที่ คณะแพทยศาสตร์ศิริราชพยาบาล ม.มหิดล มีโควต้ารับแพทย์เป็นต้นสังกัดการฝึกอบรมแพทย์ประจำบ้าน จากกลุ่มผู้เข้าร่วมโครงการนวเมธี หรือ เข้าร่วมหลักสูตรแพทยศาสตรบัณฑิต (หลักสูตรใหม่ Pi-Shape) หรือเป็นตัวแทนคณะ ฯ เพื่อขอรับพระราชทานทุนโครงการเยาวชนรางวัลสมเด็จเจ้าฟ้ามหิดล หรือแพทย์ใช้ทุนของคณะ ฯ
งานการศึกษาระดับหลังปริญญา “เปิดรับสมัครแพทย์เพื่อขอรับต้นสังกัดการฝึกอบรมแพทย์ประจำบ้านตามโครงการโรงเรียนแพทย์ศิริราช พ.ศ.2568”
เปิดรับสมัครตั้งแต่วันที่ 1 เมษายน – วันที่ 30 มิถุนายน 2568
ผู้สนใจศึกษารายละเอียดได้ที่ www.sirirajgrad.com
สอบถามรายละเอียดเพิ่มเติมได้ที่ คุณสุพาภรณ์ เฉลิมวุฒิ โทร. 02 419 6436 เเละ E-mail: supaporn.cha@mahidol.ac.th

เชิญชวนเข้าร่วมอบรมเพื่อเพิ่มพูนความรู้และการจัดการดูแลผู้เป็นเบาหวาน (หลักสูตรขั้นสูง) ประจำปี 2568 เปิดลงทะเบียนตั้งแต่ วันนี้ - 15 มิ.ย. 68
2025-07-02 08:30 - 2025-07-09 16:30
ศูนย์เบาหวานศิริราช ขอเชิญเข้าร่วมอบรมเพื่อเพิ่มพูนความรู้และการจัดการดูแลผู้เป็นเบาหวาน (หลักสูตรขั้นสูง) ประจำปี 2568 “Update Diabetes Management and Holistic Care 2025: Advanced course” ระหว่างวันที่ 2 – 4 กรกฎาคม 2568 อบรมรูปแบบ HYBRID
• On-Site > Lecture + Workshop (มี 2 workshops ให้เลือกลงทะเบียน CGM workshop หรือ Advance Diabetic Foot Care workshop)
• Online > Lecture 2.5 days
เปิดรับสมัครแล้ว ตั้งแต่ วันนี้ – 15 มิถุนายน 2568 >>คลิกลงทะเบียนออนไลน์<<
อัตราค่าลงทะเบียน
1. อบรม On-site : CGM workshop
• ค่าลงทะเบียน Early bird 4,000 บาท (สมัครและชำระเงินภายใน 15 พ.ค. 68)
• ค่าลงทะเบียน Late bird 4,500 บาท
2. อบรม On-site : Advance Diabetic Foot Care workshop
• ค่าลงทะเบียน Early bird 3,500 บาท (สมัครและชำระเงินภายใน 15 พ.ค. 68)
• ค่าลงทะเบียน Late bird 4,000 บาท
3. อบรม Online (Lecture 2.5 days)
• ค่าลงทะเบียน Early bird 2,000 บาท (สมัครและชำระเงินภายใน 15 พ.ค. 68)
• ค่าลงทะเบียน Late bird 2,500 บาท
หมายเหตุ:
– ผู้อบรมจะได้รับใบประกาศนียบัตรฯเข้าร่วมอบรม และหน่วยคะแนน CME 24 หน่วยกิต
– ราคา Early bird เมื่อสมัครและชำระเงินภายในวันที่ 15 พ.ค. 2568
– ขอสงวนสิทธิ์การเข้าร่วมกิจกรรม Workshop สำหรับผู้ที่ลงทะเบียนแบบ On-site 100 ท่านแรกเท่านั้น (เรียงตามลำดับการลงทะเบียนและชำระเงิน)
สอบถามรายละเอียดเพิ่มเติมได้ที่ ศูนย์เบาหวานศิริราช (คุณกัญญาภัค/คุณสุภาวิตา) โทร.02 419 9568-9 ต่อ 105 เเละ E-mail: sidmcenter@gmail.com

งานสัปดาห์ปฏิบัติธรรมวันอาสาฬหบูชาและวันเข้าพรรษา
2025-07-07 09:30 - 2025-07-09 17:30
ชุมนุมพุทธธรรมศิริราช งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ขอเชิญร่วมงานสัปดาห์ปฏิบัติธรรมวันอาสาฬหบูชาและวันเข้าพรรษา ประจำปี 2568 ระหว่างวันที่ 7 – 9 กรกฎาคม 2568 ณ ศาลาศิริราช ๑๐๐ ปี โรงพยาบาลศิริราช
พิธีเปิดงาน : วันจันทร์ที่ 7 กรกฎาคม เวลา 09.30 – 10.30 น. โดยคณะสงฆ์วัดระฆังโฆสิตาราม
การบรรยายธรรม : ระหว่างวันที่ 7 – 9 กรกฎาคม ช่วงกลางวัน เวลา 12.00 – 13.15 น. ช่วงเย็น เวลา 16.00 – 17.15 น.
พิธีถวายเทียนพรรษา ณ พระอุโบสถวัดอมรินทราราม ในวันพุธที่ 9 กรกฎาคม 2568 เวลา 14.00 – 15.30 น.โดยขบวนแห่เทียนพรรษาจะเคลื่อนออกจากบริเวณศาลาศิริราช ๑๐๐ ปี เวลา 13.30 น. สามารถแจ้งความประสงค์เข้าร่วมพิธี >>คลิก<<
สอบถามรายละเอียดเพิ่มเติมได้ที่ งานคุณธรรมและจริยธรรม โทร. 02 419 9435

กิจกรรม Innovation Academy 2025 : Venture Capital Perspective
2025-07-09 13:30 - 15:00
ศูนย์ขับเคลื่อนงานนวัตกรรมเพื่อความเป็นเลิศ (SiEIC) ขอเชิญบุคลากรคณะแพทยศาสตร์ศิริราชพยาบาล เข้าร่วมกิจกรรม Innovation Academy 2025 หัวข้อ Venture Capital Perspective ในวันที่ 9 กรกฎาคม 2568 เวลา 13.30-15.00 น.ณ ห้องประชุมพิณพากย์พิทยาเภท ชั้น 1 ตึก 72 ปี โรงพยาบาลศิริราช (ฟรี ไม่มีค่าใช้จ่าย )
คลิกลงทะเบียน (รับจำนวนจำกัด)
สอบถามเพิ่มเติมได้ที่ ศูนย์ขับเคลื่อนงานนวัตกรรมเพื่อความเป็นเลิศ (SiEIC) โทร.02 419 4920-1 E-mail: Sirirajeic@gmail.com

ห

ประกาศวันหยุดราชการ โรงพยาบาลศิริราช ในวันที่ 10 - 11 เเละ 28 กรกฎาคม 2568
2025-07-10 08:00 - 2025-07-11 17:00
ประกาศวันหยุดราชการ โรงพยาบาลศิริราช ในวันที่ 10 – 11 เเละ 28 กรกฎาคม 2568
คลินิกในเวลาราชการ เเละ คลินิกพิเศษนอกเวลาราชการ งดให้บริการตรวจรักษาผู้ป่วยนอก **ผู้ป่วยฉุกเฉิน** ติดต่อ “หน่วยตรวจโรคฉุกเฉิน” ตึกผู้ป่วยนอก ชั้น 1 รพ.ศิริราช

เชิญชวนบุคลากรศิริราชร่วมส่งผลงานเข้าประกวดเพื่อถ่ายทอดประสบการณ์การทำงานผ่าน กิจกรรม KM Award 2025 ตั้งเเต่วันนี้-15 ก.ค. 68
2025-07-15 08:00 - 16:30
งานจัดการความรู้ ขอเชิญบุคลากรคณะแพทยศาสตร์ศิริราชพยาบาล ม.มหิดล ร่วมส่งผลงานเข้าประกวดเพื่อถ่ายทอดประสบการณ์การทำงานผ่าน กิจกรรม KM Award 2025 : เรื่องเล่าสร้างแรงบันดาลใจ KM Inspiration ภายใต้หัวข้อเรื่อง “KM ใคร ๆ ก็ทำได้”
ศึกษารายละเอียดเพิ่มเติม ได้ที่ https://www2.si.mahidol.ac.th/km/inspirationaward/21670/
วิธีการส่งผลงาน
1. พิมพ์เรื่องเล่าในรูปแบบ A4 พร้อมแนบไฟล์ Microsoft word มาที่ E-mail : sirirajkm@gmail.com
2. ส่งผลงาน ตั้งแต่วันนี้ – 15 กรกฎาคม 2568
3. ประกาศผลวันที่ 5 สิงหาคม 2568 ได้ที่เว็บไซต์ www2.si.mahidol.ac.th/km
สำหรับผู้สนใจส่งผลงานเข้าประกวด ได้ที่ งานจัดการความรู้ (KM) ยินดีให้คำปรึกษาในวันและเวลาทำการ หรือ สอบถามได้ที่งานจัดการความรู้ ตึกอำนวยการ ชั้น 1 โทร. 02 419 9009 หรือ 02 419 9750 ต่อ 501-506 หรือ ติดตามรายละเอียดเพิ่มเติมได้ที่ https://www2.si.mahidol.ac.th/km/

กิจกรรมเผยแพร่ความรู้“โครงการ การดูแล รักษา ผู้ป่วยปากแหว่งและเพดานโหว่”
2025-07-16 08:30 - 15:30
สาขาวิชาศัลยศาสตร์ตกแต่ง ภาควิชาศัลยศาสตร์ ขอเชิญผู้สนใจเข้าร่วมกิจกรรมโครงการเผยแพร่ความรู้สู่บุคลากรทางการแพทย์ และประชาชน ภายใต้ชื่องาน “โครงการ การดูแล รักษา ผู้ป่วยปากแหว่งและเพดานโหว่” ในวันที่ 16 กรกฎาคม 2568 เวลา 09.00-16.00 น. ณ ศาลาศิริราช ๑๐๐ ปี โรงพยาบาลศิริราช
ลงทะเบียน คลิก>> https://forms.gle/28bmhSADRPQUVrCq7

การประชุม One-Day Rheumatology: Ambulatory Rheumatology Consultations Practical Approaches for Internists
2025-07-17 09:00 - 16:30
สาขาวิชาโรคข้อและรูมาติสซั่ม ภาควิชาอายุรศาสตร์ ขอเชิญแพทย์เวชปฏิบัติทั่วไป และอายุรแพทย์ เข้าร่วมการประชุม One-Day Rheumatology: Ambulatory Rheumatology Consultations Practical Approaches for Internists ในวันที่ 19 กรกฎาคม 2568 เวลา 09.00 – 16.30 น. รูปแบบ virtual online ผ่านโปรแกรม ZOOM สอบถามรายละเอียดเพิ่มเตม โทร. 02 419 7776
ลงทะเบียนได้ตั้งเเต่วันนี่ – 13 กรกฎาคม 2568 >>คลิก<<

การประชุมวิชาการ JCMS2025 ร่วมคณะแพทยศาสตร์ 4 สถาบัน (จุฬาฯ-รามาฯ-ศิริราช-ธรรมศาสตร์)
2025-07-23 08:00 - 2025-07-25 17:00
คณะแพทยศาสตร์ศิริราชพยาบาล มหาวิทยาลัยมหิดล ขอเชิญเข้าร่วมการประชุมวิชาการร่วมคณะแพทยศาสตร์ 4 สถาบัน (จุฬาฯ–รามาฯ–ศิริราช–ธรรมศาสตร์) ในวาระพิเศษ ครบรอบ 125 ปี วันคล้ายวันพระราชสมภพ สมเด็จพระศรีนครินทราบรมราชชนนี ภายใต้หัวข้อ : “Harmony in Health: Innovating for Sustainable Medicine” ณ ห้องประชุม ชั้น 22-23 โรงแรมเซ็นทาราแกรนด์ บางกอก คอนเวนชัน เซ็นเตอร์ แอท เซ็นทรัลเวิลด์
Highlight ภายในงาน…
– วิทยากรระดับชาติและนานาชาติ มากด้วยประสบการณ์
– เวทีนำเสนอผลงานวิจัยด้านการแพทย์และสาธารณสุข
– การแข่งขัน Medical Tournament ของนักศึกษาแพทย์ 4 สถาบัน
– นิทรรศการเฉลิมพระเกียรติฯ
– เสวนาภาคประชาชน “สุขภาพดี ย่านนวัตกรรมสุขภาพ 4 สถาบัน”
คลิกลงทะเบียนเข้าร่วมงาน
ติดตามข่าวสารเพิ่มเติมได้ที่…
🌐 เว็บไซต์: www.jcms2025.com
📘 Facebook: JCMS 2025
📸 Instagram: @jcms2025

งานแถลงข่าวการจัดงาน “การประชุมวิชาการร่วมคณะแพทยศาสตร์ 4 สถาบัน (จุฬาฯ-รามาฯ-ศิริราช-ธรรมศาสตร์” เพื่อเฉลิมฉลองในวาระครบรอบ 125 ปี วันคล้ายวันพระราชสมภพสมเด็จพระศรีนครินทราบรมราชชนนี ครั้งที่ 2 เเละกิจกรรมภาคประชาชน ครั้งที่ 1 ภายใต้ธีม “Health & Wealth” วันอังคารที่ 24 มิถุนายน พ.ศ. 2568 เวลา 13.00 – 17.30 น. ณ โถงชั้น 1 โซน Eden 1 เซ็นทรัลเวิลด์
ภายในงานพบกับ..
– บูทกิจกรรม การตรวจสุขภาพ และนิทรรศการของคณะแพทยศาสตร์ 4 สถาบัน
– แถลงข่าวการจัดงานโดยท่านคณบดี 4 สถาบัน
🔺 วัตถุประสงค์ของการจัดงาน และการจัดนิทรรศการเฉลิมพระเกียรติฯ
🔺 กิจกรรมวิชาการ และการหารายได้
🔺กิจกรรมด้านวิจัย
🔺 กิจกรรมภาคประชาชน และการประชาสัมพันธ์
– กล่าวเทิดพระเกียรติสมเด็จพระศรีนครินทราบรมราชชนนี โดยเลขาธิการมูลนิธิพอ.สว.
– กิจกรรมเสวนาภาคประชาชน “การป้องกันสุขภาพก่อนเกิดโรค”
-มินิคอนเสิร์ตจาก “เจมีไนน์” และ “กบ ทรงสิทธิ์”

**Highlight Topic & Speakers** การประชุมวิชาการร่วมคณะแพทยศาสตร์ 4 สถาบัน (จุฬาฯ–รามาฯ–ศิริราช–ธรรมศาสตร์)

วันที่ 23–25 กรกฎาคม 2568 ณ ห้องประชุม ชั้น 22-23 โรงแรมเซ็นทาราแกรนด์ บางกอก คอนเวนชัน เซ็นเตอร์ แอท เซ็นทรัลเวิลด์

วันที่ 25 กรกฎาคม 2568 เวลา 13.00-15.45 น. ณ ห้องประชุม ชั้น 23 โรงแรมเซ็นทาราแกรนด์ บางกอก คอนเวนชัน เซ็นเตอร์ แอท เซ็นทรัลเวิลด์
กิจกรรมเสวนาภาคประชาชนภายใต้ธีม “สุขภาพดี ย่านนวัตกรรมสุขภาพ 4 สถาบัน” โดยวิทยากรที่มีชื่อเสียงมากประสบการณ์จากคณะแพทยศาสตร์ 4 สถาบัน
ดำเนินรายการโดย “อาร์ท กฤตณัฏฐ์”

งานเสวนา “กล้ามเนื้อสมบูรณ์ สุขภาพสดใส ใส่ใจดูแลตนเอง”
2025-07-24 08:00 - 2025-07-25 16:30
สาขาวิชาเวชศาสตร์ผู้สูงอายุ ภาควิชาเวชศาสตร์ป้องกันและสังคม ร่วมกับ ศูนย์วิทยาการเวชศาสตร์ผู้สูงอายุศิริราช ขอเชิญวนประชาชนทั่วไปโดยเฉพาะในกลุ่มผู้สูงอายุ และญาติ/ผู้ดูแลที่ต้องดูแลตนเองและผู้สูงอายุภายในบ้าน เข้าร่วมงานเสวนา “กล้ามเนื้อสมบูรณ์ สุขภาพสดใส ใส่ใจดูแลตนเอง” ระหว่างวันที่ 24 – 25 กรกฎาคม 2568 เวลา 08.00-16.00 น.ณ บริเวณโถงอาคาร ๑๐๐ ปี สมเด็จพระศรีนครินทร์ โรงพยาบาลศิริราช
สามารถรับชมถ่ายทอดสดผ่าน Facebook Live: sirirajpr

ขอเชิญร่วม “โครงการทำบุญวันเกิดประจำเดือนของบุคลากรศิริราช” ประจำเดือนกรกฎาคม
2025-07-24 10:00 - 11:00
งานคุณธรรมและจริยธรรม ขอเชิญบุคลากรคณะแพทยศาสตร์ศิริราชพยาบาล ร่วมพิธีเจริญพระพุทธมนต์และถวายสังฆทานเนื่องใน “โครงการทำบุญวันเกิดประจำเดือนของบุคลากรคณะแพทยศาสตร์ศิริราชพยาบาล” ประจำเดือนกรกฎาคม โดยคณะสงฆ์วัดฉิมทายกาวาส จำนวน 9 รูป ในวันพฤหัสบดีที่ 24 กรกฎาคม 2568 ระหว่างเวลา 10.00 – 10.50 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1 โรงพยาบาลศิริราช สอบถามเพิ่มเติมได้ที่ งานคุณธรรมและจริยธรรม โทร. 99435

กิจกรรมเฉลิมพระเกียรติพระบาทสมเด็จพระเจ้าอยู่หัวเนื่องในโอกาสวันเฉลิมพระชนมพรรษา
2025-07-25 07:00 - 08:00
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว วันที่ 28 กรกฎาคม 2568 เพื่อแสดงความจงรักภักดีและน้อมสำนึกในพระมหากรุณาธิคุณ คณะแพทยศาสตร์ศิริราชพยาบาล มหาวิทยาลัยมหิดล ขอเชิญร่วมกิจกรรมเฉลิมพระเกียรติพระบาทสมเด็จพระเจ้าอยู่หัว ประกอบด้วย พิธีทำบุญตักบาตรถวายพระราชกุศล พิธีถวายราชสดุดีเฉลิมพระเกียรติ และพิธีถวายพระพรชัยมงคล ในวันศุกร์ที่ 25 กรกฎาคม 2568 เวลา 07.00 น.เป็นต้นไป ณ บริเวณพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก โรงพยาบาลศิริราช

กิจกรรมรณรงค์วันป้องกันการจมน้ำโลก
2025-07-25 08:00 - 16:00
ภาควิชารังสีวิทยา ร่วมกับ ศูนย์ปฎิบัติการฝึกทักษะระบบจำลอง (SiMSET) ขอเชิญชวนผู้สนใจเข้าร่วมกิจกรรมรณรงค์วันป้องกันการจมน้ำโลก ภายใต้แนวคิด “รู้-รอด-ร่วม หยุดความสูญเสียจากการจมน้ำ” ประจำปี 2568 ในวันศุกร์ที่ 25 กรกฎาคม 2568 เวลา 08.00 – 16.00 น. ณ โถงชั้น 1 และโถงชั้น 2 อาคารศรีสวรินทิรา โรงพยาบาลศิริราช
วัตถุประสงค์เพื่อให้ประชาชนจำนวนมากที่ยังขาดทักษะพื้นฐานในการป้องกันและช่วยเหลือผู้ประสบเหตุจมน้ำอย่างถูกวิธี โดยเฉพาะกลุ่มเด็กและเยาวชนไทย ช่วงวัยเรียน กลุ่มนักเรียน นักศึกษา ทั้งในเขตเมืองและชานเมือง ซึ่งในชีวิตประจำวันมีความเกี่ยวข้องกับ “น้ำ” อาทิ เช่น กิจกรรมทางน้ำ การเดินทางด้วยเรือ และเพื่อให้ตระหนักรู้ถึงและความเสี่ยงหรือขาดความรู้ในการป้องกันตัวเอง ทางองค์การอนามัยโลก (WHO) จึงได้กำหนดให้วันที่ 25 กรกฎาคม ของทุกปี เป็น “วันป้องกันการจมน้ำโลก” (World Drowning Prevention Day) เพื่อรณรงค์ในระดับโลกให้เกิดการป้องกันและลดการเสียชีวิตจากการจมน้ำอย่างเป็นระบบ
**ฟรีไม่มีค่าใช้จ่าย** ลงทะเบียนหน้างานรับ Survival Passport ได้ทั้งความสนุกและความรู้ พร้อมร่วมลุ้นรับของรางวัลมากมายภายในงาน

การบรรยายกิจกรรม Siriraj Healthkathon 2025
2025-07-25 08:00 - 2025-07-27 17:00
ศูนย์ขับเคลื่อนคุณค่าการบริการ ขอเชิญบุคลากรทั้งภายในเเละภายนอกคณะแพทยศาสตร์ศิริราชพยาบาล เข้าร่วมสมัครกิจกรรมทั้งแบบเดี่ยวเเละแบบกลุ่ม ในโครงการ Siriraj Healthkathon 2025 : ประจำปี 2568 ภายใต้ธีม “Healing Beyond Hospital Borders” ในวันศุกร์ที่ 25 กรกฎาคม 2568 – วันอาทิตย์ที่ 27 กรกฎาคม 2568 ณ ห้องประชุมวีกิจ วีรานุวัตติ์ ตึกอัษฎางค์ ชั้น 3-4 และ ห้องประชุมนายแพทย์เล็ก – นางสมพร ศฤงคไพบูลย์ 1 – 2 ตึกอัษฎางค์ ชั้น 4 คณะแพทยศาสตร์ศิริราชพยาบาล ม.มหิดล
กิจกรรมร่วมเเข่งขันแก้ปัญหาโดยการสร้างสรรค์นวัตกรรมในหัวข้อ “Healing Beyond Hospital Borders” สร้าง Prototype ภายใน 3 วัน
🔥 ไฮไลท์!
📌 Hackathon: Healing Beyond Hospital Borders – ผู้เข้าร่วมแข่งขัน hackathon
🧡Setting the Stage & Ideation
🧡Hackathon & Prototype Development
🧡Expert Consultation & Project Pitching
ผู้สนใจสมัครร่วมกิจกรรมได้ตั้งเเต่วันนี้ ถึงวันที่ 24 มิถุนายน 2568 (ไม่มีค่าใช้จ่าย)
***ที่นั่งมีจำกัด 50 ที่นั่ง
🎁 สิ่งที่คุณจะได้รับ:
✔️Workshop ลงมือปฏิบัติจริง
✔️Networking กับผู้เชี่ยวชาญ
✔️จุดไฟ 🔥 innovative mindset ในตัวคุณ
✔️ รางวัลสำหรับทีมที่เข้าแข่งขัน Hackathon 3 อันดับแรก
✔️รางวัล best individual performance: โอกาสเข้าร่วมอบรมหลักสูตร CHI fellowship in healthcare innovation and leadership ปี 2026 ประเทศสิงคโปร์
วันศุกร์ที่ 25 กรกฎาคม 2568 การบรรยาย Siriraj Healthkathon 2025 หัวข้อ “Healing Beyond Hospital Borders”
เวลา 09.00 – 12.00 น. ณ ห้องประชุมวีกิจ วีรานุวัตติ์ ตึกอัษฎางค์ ชั้น4 โรงพยาบาลศิริราช
ดูรายละเอียดเพิ่มเติมและลงทะเบียน คลิก>> https://linktr.ee/Sirirajhealthkathon

ประกาศวันหยุดราชการ โรงพยาบาลศิริราช
2025-07-28 08:00 - 20:00
ประกาศวันหยุดราชการ โรงพยาบาลศิริราช ในวันที่ 28 กรกฎาคม 2568
คลินิกในเวลาราชการ เเละ คลินิกพิเศษนอกเวลาราชการ งดให้บริการตรวจรักษาผู้ป่วยนอก **ผู้ป่วยฉุกเฉิน** ติดต่อ “หน่วยตรวจโรคฉุกเฉิน” ตึกผู้ป่วยนอก ชั้น 1 รพ.ศิริราช

พิธีรับมอบโล่รางวัล THAILAND MORAL AWARDS
2025-07-30 13:00 - 16:00
ในโอกาสศูนย์คุณธรรม (องค์การมหาชน) ประกาศยกย่องคณะแพทยศาสตร์ศิริราชพยาบาล มหาวิทยาลัยมหิดล เป็นองค์กรต้นแบบที่ร่วมขับเคลื่อนคุณธรรมสู่สังคม เพื่อเป็นการยกย่องให้เป็นแบบอย่างคุณธรรมให้เป็นที่ประจักษ์ต่อสังคมไทย และสร้างแรงกระเพื่อมให้แก่สังคม เเละมอบโล่รางวัล “THAILAND MORAL AWARDS” ให้กับคณะแพทยศาสตร์ศิริราชพยาบาล ซึ่งการได้รับรางวัลดังกล่าวเกิดจากการมีส่วนร่วมของทุกคนในองค์กรที่ปฏิบัติหน้าที่ของตนเองอย่างมีคุณธรรมจริยธรรม จนสามารถสะท้อนได้ถึงพฤติกรรมที่ควรปฏิบัติให้เป็นที่ประจักษ์ต่อสังคมไทย จึงสมควรประกาศยกย่อง เชิดชู นักศึกษาทุกหลักสูตรและบุคลากรทุกระดับของคณะฯ
ขอเชิญบุคลากร นักศึกษาทุกหลักสูตร เข้าร่วมเเสดงความยินดีในพิธีรับมอบโล่รางวัล THAILAND MORAL AWARDS เวลา 13:00 – 16:00 น. ณ ห้องประชุมราชปนัดดาสิรินธร อาคารศรีสวรินทิรา ชั้น G โรงพยาบาลศิริราช
คลิกลงทะเบียนเข้าร่วมงาน

กิจกรรมเฉลิมพระเกียรติเนื่องใน “วันมหิดล”
2025-08-01 08:00 - 2025-09-24 23:30
วันที่ 24 กันยายน 2568 คณะแพทยศาสตร์ศิริราชพยาบาล มหาวิทยาลัยมหิดล จัดกิจกรรมเฉลิมพระเกียรติเนื่องใน “วันมหิดล”
– เวลา 06.00 – 10.00 น. หน่วยงานภาครัฐและภาคเอกชนร่วมพิธีวางพวงมาลาถวายสักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก โดยสามารถลงทะเบียนวางพวงมาลาล่วงหน้าผ่านทางเว็บไซต์ www.si.mahidol.ac.th/th/mahidolday/ ได้ตั้งแต่วันนี้จนถึงวันที่ 16 กันยายน 2568
– เวลา 09.00 – 10.00 น. พบกับการแสดงปาฐกถาเทิดพระเกียรติฯ เนื่องในวันมหิดล ในหัวข้อ “ศตวัสสาบรมราชสมภพ มหาอานันทมหิดล” โดย คุณวิกัลย์ พงศ์พนิตานนท์ ณ ห้องประชุมราชปนัดดาสิรินธร อาคารศรีสวรินทิรา ชั้น G สามารถรับชมถ่ายทอดสดผ่าน Facebook Live : sirirajconference
– เวลา 17.00 น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปทรงวางพวงมาลาถวายราชสักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และพระราชทานของที่ระลึกให้ผู้ทำคุณประโยชน์แก่คณะแพทยศาสตร์ศิริราชพยาบาล ณ โรงพยาบาลศิริราช
– พิพิธภัณฑ์ศิริราช ขอเชิญเข้าร่วมชมนิทรรศการพิเศษเนื่องใน “วันมหิดล” ในวันที่ 24 กันยายน – 27 ตุลาคม 2568 ณ โถงต้อนรับพิพิธภัณฑ์ศิริราชพิมุขสถาน พิเศษสุดเพียงแสดงธงที่ระลึกวันมหิดล จะได้รับส่วนลดค่าเข้าชม 50% หรือแสดงที่ระลึกธงพร้อมเสา จะได้รับสิทธิ์เข้าชมฟรี และในวันที่ 24 กันยายนนี้ สามารถเข้าชมฟรีตลอดทั้งวัน ตั้งแต่เวลา 10.00 – 17.00 น. สามารถติดตามข่าวสารเพิ่มเติมได้ทาง Facebook : Siriraj Museum – พิพิธภัณฑ์ศิริราช หรือโทร 02 414 1464
สำหรับผู้มีจิตศรัทธาสามารถร่วมบริจาคเพื่อสมทบทุนช่วยเหลือผู้ป่วยด้อยโอกาส รพ.ศิริราชและรับธงที่ระลึกวันมหิดลได้ที่
• ศิริราชมูลนิธิ
1) ตึกมหิดลบำเพ็ญ ชั้น 1 รพ.ศิริราช วันจันทร์ – วันศุกร์ เวลา 07.30 – 17.30 น. วันหยุดราชการและวันหยุดนักขัตฤกษ์ เวลา 08.30 – 16.30 น.
2) รพ.ศิริราช ปิยมหาราชการุณย์ ชั้น 2 โซน B ทุกวัน เวลา 09.00 – 15.30 น.
3) ศูนย์การแพทย์กาญจนาภิเษก ชั้น G วันจันทร์ – วันเสาร์ เวลา 08.30 – 16.30 น. หยุดวันอาทิตย์และวันหยุดนักขัตฤกษ์
สอบถามเพิ่มเติม โทร. 02 419 7658 – 60, 02 414 1414 และ 02 419 7688 โทรสาร 02 419 7687 E-mail: donation@sirirajfoundation.org หรือ line: @sirirajfoundation
• บริจาคผ่านทาง Application ธนาคาร โดยสามารถสแกนผ่าน QR Code ระบบ PromptPay

• บริจาคผ่านธนาคารทุกสาขาทั่วประเทศ ชื่อบัญชี “ศิริราชมูลนิธิ” ประเภทออมทรัพย์ โดยสามารถส่งสำเนาใบนำฝากธนาคารเพื่อใช้ลดหย่อนภาษีเงินได้ 2 เท่า ถึงวันที่ 31
ธ.ค. 68 นี้ เท่านั้น

งานประชุมวิชาการ "world Alopecia Day" วันผมร่วงโลก 2025
2025-08-01 13:00 - 15:00
สาขาโรคเส้นผมและการผ่าตัดปลูกถ่ายเส้นผม ภาควิชาตจวิทยา ขอเชิญผู้สนใจเข้าร่วมงานประชุมวิชาการ “world Alopecia Day” วันผมร่วงโลก 2025 ในวันศุกร์ที่ 1 สิงหาคม 2568 เวลา 13.00-15.00 น. ณ ศาลาศิริราช ๑๐๐ ปี โรงพยาบาลศิริราช
รับชมผ่าน Facebook Live ได้ที่ Facebook Page : SirirajDerm

โครงการปฏิบัติวิปัสสนากรรมฐานกับพระราชภาวนาวชิรญาณ วิ. (หลวงพ่อสุรศักดิ์ เขมรังสี)
2025-08-02 08:00 - 2025-08-09 17:00
งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ขอเชิญบุคลากรในสังกัดเข้าร่วม “โครงการปฏิบัติวิปัสสนากรรมฐานกับพระราชภาวนาวชิรญาณ วิ. (หลวงพ่อสุรศักดิ์ เขมรังสี) ครั้งที่ 15” ระหว่างวันที่ 2-9 สิงหาคม 2568 ณ วัดมเหยงคณ์ จังหวัดพระนครศรีอยุธยา
คลิกผู้สนใจสามารถดาวน์โหลดใบสมัคร

นิทรรศการภาพวาด “สรรค์ศิลป์ศิริราชเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”
2025-08-04 08:00 - 2025-08-16 17:00
ชมรมสรรค์ศิลป์ศิริราช งานสร้างเสริมสุขภาพ ร่วมกับ งานคุณธรรมและจริยธรรม ขอเชิญชวนผู้สนใจ เข้าร่วมชมนิทรรศการภาพวาด “สรรค์ศิลป์ศิริราชเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” โดยกลุ่มศิลปินที่มีชื่อเสียง สมาชิกชมรมฯ และศิลปินจิตอาสา โดยนำเงินรายได้ในการจัดจำหน่ายภาพวาดในครั้งนี้สมทบทุนในการสร้าง“ห้องผ่าตัดศิริราช ณ อาคารสยามินทร์ โรงพยาบาลศิริราช” กิจกรรมการจัดเเสดงนิทรรศการจัดขึ้นระหว่างวันที่ 3 – 16 สิงหาคม 2568 ณ บริเวณโถงประชาสัมพันธ์ ชั้น 2 โรงพยาบาลศิริราชปิยมหาราชการุณย์
ติดตามข่าวสารเเละสอบถามเพิ่มเติมได้ที่เพจ Facebook “ชมรมสรรค์ศิลป์ศิริราช”

เชิญชวนร่วมโครงการอบรมความปลอดภัยในการทำงานสำนักงาน “ออฟฟิศ...พิชิตปวด”
2025-08-04 13:00 - 16:00
งานอาชีวอนามัย โรงพยาบาลศิริราช ขอเชิญบุคลากรคณะแพทยศาสตร์ศิริราชพยาบาลที่ปฏิบัติงานสำนักงานและผู้ที่สนใจ เข้าร่วมโครงการอบรมความปลอดภัยในการทำงานสำนักงาน “ออฟฟิศ…พิชิตปวด” ในวันจันทร์ที่ 4 สิงหาคม 2568 เวลา 13.00-16.00 น. ณ ห้องประชุมราชปนัดดาสิรินธร อาคารศรีสวรินทิรา ชั้น G โรงพยาบาลศิริราช >>คลิกลงทะเบียน<<

กิจกรรมเฉลิมพระเกียรติเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
2025-08-07 07:00 - 08:00
คณะแพทยศาสตร์ศิริราชพยาบาล ขอเชิญร่วมกิจกรรมเฉลิมพระเกียรติเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2568 เพื่อแสดงความจงรักภักดีและสำนึกในพระมหากรุณาธิคุณ คณะแพทยศาสตร์ศิริราชพยาบาล ในวันพฤหัสบดีที่ 7 สิงหาคม 2568 เวลา 07.00 น. ณ บริเวณลานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก โรงพยาบาลศิริราช

งานประชุมวิชาการ 3rd SiERAS Conference 2025
2025-08-07 08:00 - 2025-08-08 17:00
หน่วยส่งเสริมคุณค่าการบริการ(VMU) สำนักงานผู้อำนวยการโรงพยาบาลศิริราช ขอเชิญ แพทย์, พยาบาล และบุคลากรทางการแพทย์ ทั้งภายในและภายนอกคณะ ฯ ที่สนใจเข้าร่วมงานประชุมวิชาการ 3rd SiERAS Conference 2025 ระหว่างวันพฤหัสบดีที่ 7 ถึง วันศุกร์ที่ 8 สิงหาคม 2568 ณ ห้องประชุมราชปนัดดาสิรินธร อาคารศรีสวรินทิรา ชั้น 1 โรงพยาบาลศิริราช
วัตถุประสงค์ เพื่อเผยแพร่ความรู้ด้านการฟื้นตัวเร็วหลังการผ่าตัดแก่แพทย์ พยาบาล บุคลากรทางการแพทย์ทั้งภายในและภายนอกคณะฯ และเพื่อเป็นการแลกเปลี่ยนความรู้ด้านการฟื้นตัวเร็วหลังการผ่าตัด ทบทวนแนวทางการปฏิบัติในการดูแลผู้ป่วยอย่างเป็นระบบ ส่งเสริมให้เกิดการดำเนินการสู่งานวิจัย นวัตกรรม และการบริการที่เป็นเลิศระดับสากล
คลิกดูรายละเอียดเเละลงทะเบียน

ขอเชิญเข้าร่วมงานการประชุมแบบพบหน้ากับคณะกรรมการที่ปรึกษาด้านวิทยาศาสตร์เฉพาะด้านSAB Onsite Visit)
2025-08-08 08:00 - 14:00
ศูนย์วิจัยเป็นเลิศ (SiCORE-M) ขอเชิญเข้าร่วมงานการประชุมแบบพบหน้ากับคณะกรรมการที่ปรึกษาด้านวิทยาศาสตร์เฉพาะด้าน Scientific Advisory Board Onsite Visit (Siriraj Center of Research Excellence in Cardiovascular disease) (SAB Onsite Visit) ร่วมกับ ศูนย์วิจัยเป็นเลิศด้านโรคหัวใจ และหลอดเลือด (SiCORE-CVD) ประจำปี 2568 ระหว่างวันพฤหัสบดี และศุกร์ที่ 7 และ 8 สิงหาคม 2568 เวลา 08.00-14.00 น. ณ โถงประชุม ชั้น 12 อาคารเฉลิมพระเกียรติ 80 พรรษา 5 ธันวาคม 2550 (SiMR) คณะแพทยศาสตร์ศิริราชพยาบาล
คลิกลงทะเบียน

ประกาศวันหยุดราชการ โรงพยาบาลศิริราช
2025-08-11 01:00 - 2025-08-12 23:30
ประกาศวันหยุดราชการ โรงพยาบาลศิริราช ระหว่างวันที่ 11 – 12 สิงหาคม 2568
คลินิกในเวลาราชการ เเละ คลินิกพิเศษนอกเวลาราชการ งดให้บริการตรวจรักษาผู้ป่วยนอก **ผู้ป่วยฉุกเฉิน** ติดต่อ “หน่วยตรวจโรคฉุกเฉิน” ตึกผู้ป่วยนอก ชั้น 1 รพ.ศิริราช

การบรรยาย "ศิษย์เก่าเล่าความ" หัวข้อ จากอาจารย์แพทย์สู่นายกแพทยสภา จากวิชาการสู่งานบริหาร
2025-08-13 13:30 - 16:30
สมาคมศิษย์เก่าแพทย์ศิริราช ในพระบรมราชูปถัมภ์ และงานกิจการนักศึกษา คณะแพทยศาสตร์ศิริราชพยาบาล ขอเรียนเชิญนักศึกษาแพทย์ คณาจารย์ผู้บริหาร และศิษย์เก่าแพทย์ศิริราช ขอเชิญร่วมฟังบรรยาย “ศิษย์เก่าเล่าความ หัวข้อ จากอาจารย์แพทย์สู่นายกแพทยสภา จากวิชาการสู่งานบริหาร” บรรยายโดย ศ.เกียรติคุณ พญ. สมศรี เผ่าสวัสดิ์ นายกแพทยสภา ในวันที่ 13 สิงหาคม 2568 เวลา 13.30 น. ณ ห้องบรรยาย อวย เกตุสิงห์ ชั้น 3 อาคารศรีสวรินทิรา โรงพยาบาลศิริราช
**ท่านสามารถ Walk in เข้าร่วมงานหรือ **คลิกลงทะเบียน**

งานสัมมนาทางวิชาการด้าน "MS Horizons 2025: Innovation, Imaging & Iom mobility, and Impact"
2025-08-14 08:30 - 15:30
ศูนย์วิจัยเป็นเลิศด้านชีวโมเลกุลและฟีโนมศิริราช งานกลุ่มวิจัยและเครือข่ายวิจัย ฝ่ายวิจัย ขอเชิญบุคลากรคณะแพทยศาสตร์ศิริราชพยาบาล เข้าร่วมงานสัมมนาทางวิชาการด้าน “MS Horizons 2025: Innovation, Imaging & Iom mobility, and Impact” ในวันพฤหัสบดีที่ 14 สิงหาคม 2568 เวลา 08.20 – 16.00 น. ณ ห้องประชุมธนบุรี อาคารพิพิธภัณฑ์ 2 ชั้น 1 คณะแพทยศาสตร์ศิริราชพยาบาล ม.มหิดล
คลิกลงทะเบียน
